**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Identifikácia verejného obstarávateľa**

 Názov: Ekonomická univerzita v Bratislave

 Sídlo: Dolnozemská cesta č. 1, 852 35 Bratislava

 IČO: 00399957

Telefón: +421 267295269

 Kontaktná osoba: Ing. Galina Uherková

Verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len **„Zákon o verejnom obstarávaní/ZVO“) Ekonomická univerzita v Bratislave** (ďalej len **„Verejný obstarávateľ")** realizuje obstaranie zákazky podľa § 117 ZVO s názvom **„Oprava fasády, dažďových zvodov, dlažby terasy, strechy“** (ďalej len **„predmet zákazky").**

 Podmienkou hodnotenia predloženej/predložených cenovej/cenových ponúk/ponuky bude splnenie všetkých nižšie uvedených podmienok. Cenové ponuky, ktoré splnia stanovené podmienky, budú hodnotené na základe kritéria určeného v bode **6.1 tohto zadania**.

1. VYMEDZENIE PREDMETU ZÁKAZKY

 **Opis predmetu zákazky:**

1.1

1. Oprava fasády a dažďových zvodov na objektoch Palisády 22 a 24, Bratislava v rozsahu výkaz výmer.

2. Oprava poškodenej dlažby terasy v exteriéry v objekte Študentského domova Ekonóm, Prístavná 8, Bratislava v rozsahu výkaz výmer.

3. Oprava poškodenej strechy a dažďových zvodov v Študentskom domove Horský park, Prokopa Veľkého 41, Bratislava v rozsahu výkaz výmer.

1.2 V súvislosti s označením niektorých materiálov a výrobkov vo výkaze výmer obchodným názvom, verejný obstarávateľ umožňuje predloženie ponuky s použitím ekvivalentných materiálov a výrobkov s tým, že takého použitie bude označené v ponuke slovom „ekvivalentný“. Použitie ekvivalentného riešenia nemôže byť dôvodom predĺženia lehoty realizácie, zníženia kvality alebo zmeny ceny predmetu zákazky. Ekvivalentné riešenia musia byť s minimálne takými kvalitatívnymi a technickými parametrami, ktoré stanovuje technická špecifikácia a výkaz výmer, tvoriace súčasť tohto zadania.

* 1. Ak uchádzač použije ekvivalentné špecifikácie, všetky ich technické parametre uvedie vo svojej ponuke.
	2. Kód klasifikácie produkcie (CPV): 45000000-7.
	3. Záujemcom sa umožňuje vykonať obhliadku miesta uskutočnenia predmetu zákazky, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta uskutočnenia predmetu zákazky idú na ťarchu záujemcu.

 Záujemcovia, ktorí prejavia záujem o vykonanie obhliadky, dostanú informácie na tel. čísle +421 267295686 alebo mailom: helena.kuchynkova@euba.sk u kontaktnej osoby: Ing. Helena Kuchyňková.

 Na adrese: Ekonomická univerzita v Bratislave, Dolnozemská cesta č. 1, 852 35 Bratislava.

1. MIESTO A DOBA PLNENIA

 2.1 Miesto uskutočnenia: uvedené v bodu 1.1.

* 1. Doba plnenia: do 60 dní od podpisu zmluvy.

3.PODMIENKY PREDKLADANIA CENOVÝCH PONÚK

3.1 Cenovú ponuku je potrebné predložiť e-mailom/osobne/poštou na adresu:

Ekonomická univerzita V Bratislave

Oddelenie pre verejné obstarávanie

Dolnozemská cesta č. 1, 852 35 Bratislava

 e-mail: galina.uherkova@euba.sk

 informácie na tel. č. +421 2672 95269

 kontaktná osoba: Galina Uherková

**Ponuka musí obsahovať:**

**-** cena predmetu zákazky/návrh na plnenie kritéria –vyplnený/ocenený výkaz výmer 3x na každý objekt zvlášť

**-** splnenie podmienok účasti podľa prílohy č.2 tohto zadania.

**-** zmluva o dielo vrátane prílohy č. 1, č. 2 a č.3

3.2 V ponuke bude uvedené obchodné meno uchádzača (ďalej „Uchádzač") a nápis„Cenová ponuka – **Oprava fasády, dažďových zvodov, dlažby terasy, strechy**“.

 3.3Cenovú ponuku je potrebné doručiť najneskôr: 14.06.2021 do 10:00 hod.

 3.4 Uchádzač môže cenovú ponuku vziať späť, alebo zmeniť najneskôr do termínu predkladania ponúk uvedeného v bode 3.3 tohto zadania.

3.5Uchádzač predloží ponuku na celu zákazku.

3.64Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

3.7Ak súčasťou ponuky uchádzača bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

4.SPÔSOB URČENIA CENY

4.1Cena za dielo je stanovená dohodou v zmysle zákona NR SR č. 18/1996 Z.z. o cenách v znení neskorších predpisov, je vypočítaná podľa zákonov platných a účinných ku dňu predloženia ponuky.

4.2 V cene predmetu zákazky sú zahrnuté všetky náklady potrebné na zrealizovanie predmetu zákazky . Všetky náklady súvisiace so zhotovením diela, ktoré bude potrebné vynaložiť na zhotovenie diela podľa tejto zmluvy, sú započítané v cene predmetu zákazky.

* 1. Cena diela je uvedená v členení:

1. Oprava fasády a dažďových zvodov na objektoch Palisády 22 a 24, Bratislava:

cena diela bez DPH .............................. eur

 sadzba DPH v %

 výška DPH ...............................eur

 cena diela vrátane DPH ...............................eur

 2. Oprava poškodenej dlažby terasy v exteriéry v objekte Študentského domova Ekonóm, Prístavná

 8, Bratislava:

cena diela bez DPH .............................. eur

 sadzba DPH v %

 výška DPH ...............................eur

 cena diela vrátane DPH ...............................eur

 3. Oprava poškodenej strechy a dažďových zvodov v Študentskom domove Horský park, Prokopa Veľkého

 41, Bratislava:

 cena diela bez DPH .............................. eur

 sadzba DPH v %

 výška DPH ...............................eur

 cena diela vrátane DPH ...............................eur

**cena diela spolu**:

cena diela bez DPH .............................. eur

sadzba DPH v %

výška DPH ...............................eur

cena diela vrátane DPH ...............................eur

* 1. Cena zohľadňuje kvalitatívne a dodacie podmienky materiálov, výrobkov a montážnych prác, zodpovedajúcich TN a všeobecne záväzným predpisom vo výstavbe.
	2. Podkladom pre spracovanie ponukového rozpočtu uchádzača, ktorý predkladá uchádzač vo svojej ponuke, je výkaz výmer a toto zadanie. Uchádzač v rozpočte dodrží skladbu výkazu výmer, dodrží názov položiek podľa výkazu výmer,  nebude meniť ich názvy, popis, rozsah ani obsah. **Uchádzač v rozpočte dodrží číslovanie, kódovanie a poradie jednotlivých položiek tak, ako sú položky zostavené a označené vo výkaze výmer**.  **Uchádzač ocení každú položku čiastkou v eur, žiadna položka nemôže zostať neocenená.**
	3. V prípade, že ponukový rozpočet uchádzača nebude obsahovať celý rozsah prác a dodávok špecifikovaný výkazom výmer, alebo bude obsahovať položky odchylné, alebo položky doplnené nad rozsah výkazu výmer,

toto bude hodnotené ako nedodržanie tohto zadania a takáto ponuka bude vylúčená z dôvodu nesplnenia zadania. V prípade, že položky výkazu výmer obsahujú špecifikácie, ktoré odkazujú na konkrétneho výrobcu, výrobný postup, značku, patent, typ, miesto alebo oblasť pôvodu alebo výroby, uchádzač len tieto môže nahradiť ekvivalentnými špecifikáciami s minimálne takými kvalitatívnymi a technickými parametrami ako sú verejným obstarávateľom požadované v pôvodnom zadaní. Ak uchádzač použije ekvivalentné špecifikácie, všetky ich technické parametre uvedie vo svojej ponuke

4.7 Cena je viazaná na výkaz výmer, ktorý predkladá verejný obstarávateľ ako podklad do zadania tejto zákazky. Cena zohľadňuje kvalitatívne a dodacie podmienky materiálov, výrobkov a stavebno-montážnych prác podľa projektovej dokumentácie, zodpovedajúcich technickým normám a všeobecne záväzným predpisom vo výstavbe.

* 1. Ponukový rozpočet uchádzača musí byť jasný a zrozumiteľný.
	2. V prípade poskytnutia zľavy z ceny, táto musí byť započítaná do cien jednotlivých položiek rozpočtu.
	3. Všetky ceny a výpočty sa zaokrúhľujú na dve desatinné miesta na najbližší eurocent.
1. OBSAH A ZÁVÄZNOSŤ CENOVEJ PONUKY
	1. Cenová ponuka musí byť záväzná do 30.09.2021.
	2. Súčasťou ponuky musia byť:
		1. Identifikácia uchádzača.
		2. Návrh ceny za celý predmet zákazky tak, ako je to vymedzené v bode 4. tohto zadania, t.j. ocenený výkaz výmer, ktorý je prílohou č. 1 tohto zadania a príloha č.3 – Návrh na plnenie kritéria .
		3. Doklady na preukázanie splnenia podmienok účasti uvedených v prílohe č. 2 Podmienky účasti tohto zadania.
		4. Označenie kontaktnej osoby (s uvedením mena a priezviska, e- mailovej adresy a mobilného telefónneho čísla), na ktorú sa môže Verejný obstarávateľ obrátiť v prípade potreby získať vysvetlenie k obsahu predloženej Cenovej ponuky.
		5. Dokumenty uvedené v bodoch 5.2.2 až 5.2.5 musia byť podpísané osobou, resp. osobami oprávnenými konať v mene uchádzača.
		6. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Verejným obstarávateľom v tomto zadaní.
2. HODNOTENIE PONÚK
	1. Cenové ponuky, ktoré splnia všetky podmienky stanovené v tomto zadaní, budú hodnotené na základe jediného kritéria, ktorým je **najnižšia ponúkaná cena za cely predmet zákazky** určená v súlade s ustanovením bodu 4.2 tohto zadania. Cenová ponuka s najnižšou cenou bude vyhodnotená ako úspešná.
	2. Každému uchádzačovi bude doručené oznámenie o výsledku vyhodnotenia jeho cenovej ponuky.
3. ĎALŠIE PODMIENKY
	1. Verejný obstarávateľ si vyhradzuje právo neprijať ani jednu z predložených cenových ponúk (vrátane cenovej ponuky vyhodnotenej ako úspešnej), ako aj právo kedykoľvek ukončiť tento prieskum trhu.

 O ukončení tohto prieskumu trhu bude Verejný obstarávateľ bezodkladne informovať všetkých uchádzačov, resp. všetky subjekty, ktorých vyzval na predloženie ponuky.

* 1. Uchádzači znášajú všetky náklady súvisiace s vypracovaním svojej cenovej ponuky.
1. KONTAKTNÉ ÚDAJE
	1. Ďalšie informácie a vysvetlenia týkajúce sa organizácie tohto prieskumu trhu môžete získať u zástupcu Verejného obstarávateľa na e-mailovej adrese: galina.uherkova@euba.sk

Príloha č. 1

3 x Výkaz výmer vo formáte EXCEL

Príloha č. 2

PODMIENKY ÚČASTI UCHÁDZAČOV

1. OSOBNÉ POSTAVENIE
	1. Uchádzač musí spĺňať podmienky účasti týkajúce sa osobného postavenia vymedzené v ustanovení § 32 ods. 1 písm. e) a písm. f) ZVO.

Spôsob preukázania splnenia podmienok podľa § 32 ods. 1 písm. e) ZVO:

 uchádzač zapísaný v zozname hospodárskych subjektov (ZHS) podľa §152 ZVO môže preukázaťsplnenie podmienok účasti osobného postavenia informáciou o zapísaní do ZHS, alebo predložením platného potvrdenia úradu o zapísaní do ZHS,

1. uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladom v súlade s § 32 ods. 2 písm. e) ZVO.
2. v prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu
3. **čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.**

1.2 Podrobnosti k podmienkam účasti osobného postavenia a ich preukazovanie sú uvedené v § 32 ZVO.

Príloha č. 3

NÁVRH NA PLNENIE KRITÉRIA

Ponuky sa budú vyhodnocovať na základe najnižšej ceny.

 Predmet zákazky: **Oprava fasády, dažďových zvodov, dlažby terasy, strechy**

Uchádzač:

|  |  |  |  |
| --- | --- | --- | --- |
|  | cena predmetu zákazky celkom bez DPH V EUR | Výška DPH v EUR (sadzba 20%) | cena predmetu zákazky celkom s DPH V EUR |
| Oprava fasády a dažďových zvodov na objektoch Palisády 22 a 24, Bratislava |  |  |  |
| Oprava poškodenej dlažby terasy v exteriéry v objekte Študentského domova Ekonóm, Prístavná 8, Bratislava |  |  |  |
| Oprava poškodenej strechy a dažďových zvodov v Študentskom domove Horský park, Prokopa Veľkého 41, Bratislava |  |  |  |
| **Cena diela spolu** |  |  |  |

V , dňa

Podpis

**Poznámka:**

**V prípade, ak má Uchádzač - Zhotoviteľ sídlo mimo územia Slovenskej republiky a je platcom DPH, verejný obstarávateľ - Objednávateľ má povinnosť v zmysle platných právnych predpisov SR odviesť daň za Uchádzača - Zhotoviteľ - to znamená, že Uchádzač - Zhotoviteľ nebude fakturovať DPH.**

**Avšak - keďže cena predmetu zákazky celkom vrátane DPH v eurách, ktorú verejný obstarávateľ zaplatí za predmet tejto zákazky je kritériom na vyhodnotenie ponúk, Uchádzač - Zhotoviteľ (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z.**

**Príloha č.4**

Zmluva o dielo č…… (vyplní verejný obstarávateľ)

uzavretá v zmysle §536 a násl. Obchodného zákonníka č 513/1991 Zb. v platnom znení

(ďalej len „Zmluva“)

**1. Zmluvné strany**

1.1 Objednávateľ: Ekonomická univerzita v Bratislave

Sídlo: Dolnozemská cesta č. 1

 852 35 Bratislava.

 Zastúpený: prof. Ing. Ferdinand Daňo, PhD., rektor Ekonomickej univerzity v Bratislave

IČO: 00399957

 IČ pre DPH: SK 2020879245

 DIČ: 2020879245

 Bankové spojenie: Štátna pokladnica Bratislava

 Číslo účtu: SK3981800000007000241447

(ďalej len „objednávateľ“)

1.2 Zhotoviteľ:

 Sídlo:

 Zastúpený:

 IČO:

 IČ pre DPH:

 DIČ:

 Bankové spojenie:

 Číslo účtu:

 Zapísaný v obchodnom registri:

( ďalej len „zhotoviteľ“)

**2. Predmet Zmluvy**

2.1 Predmetom zmluvy je zhotovenie diela „**Oprava fasády, dažďových zvodov, dlažby terasy, strechy**“ podľa výkazu výmer, ktorý je prílohou č. 1 tejto zmluvy.

 Miesto realizácie zákazky:

1. Oprava fasády a dažďových zvodov na objektoch Palisády 22 a 24, Bratislava v rozsahu výkaz výmer.

2. Oprava poškodenej dlažby terasy v exteriéry v objekte Študentského domova Ekonóm, Prístavná 8, Bratislava v rozsahu výkaz výmer.

3. Oprava poškodenej strechy a dažďových zvodov v Študentskom domove Horský park, Prokopa Veľkého 41, Bratislava v rozsahu výkaz výmer.

2.2 Zhotoviteľ sa zaväzuje zhotoviť a odovzdať objednávateľovi dielo podľa podmienok dohodnutých v tejto zmluve.

2.3 Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky potrebné k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné.

2.4 Zhotoviteľ sa zaväzuje zhotoviť dielo vo vlastnom mene a na vlastnú zodpovednosť.

**3. Lehoty plnenia**

3.1 Termín dokončenia a odovzdania: do 60 dní odo dňa odovzdania pracoviska zhotoviteľovi.

3.2 Zmluvné strany sa dohodli, že zhotoviteľ nie je v omeškaní s lehotou odovzdania ukončeného diela po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy, následkom okolností vzniknutých na strane objednávateľa. V takomto prípade sa lehota predlžuje o dobu prerušenia prác zo strany objednávateľa. Takéto skutočnosti musia byť potvrdené zástupcami oboch zmluvných strán. V tomto prípade objednávateľ nie je oprávnený uplatňovať príslušnú zmluvnú pokutu.

3.3 Zhotoviteľ je oprávnený požadovať zmenu termínu odovzdania diela pri:

 - prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať, nie však pri prekážkach spôsobených subdodávateľom,

- prerušení prác na diele z dôvodov na strane objednávateľa,

 - omeškaní s odovzdaním pracoviska.

**4. Cena predmetu zmluvy**

4.1 Cena za dielo je stanovená dohodou v zmysle zákona NR SR č. 18/1996 Z.z. o cenách v znení neskorších predpisov, je vypočítaná podľa zákonov platných a účinných ku dňu predloženia ponuky.

4.2 V cene predmetu zmluvy sú zahrnuté všetky náklady potrebné na zrealizovanie predmetu zmluvy. Všetky náklady súvisiace so zhotovením diela, ktoré bude potrebné vynaložiť na zhotovenie diela podľa tejto zmluvy, sú započítané v cene predmetu zmluvy.

4.3 Cena diela je uvedená v členení:

1. Oprava fasády a dažďových zvodov na objektoch Palisády 22 a 24, Bratislava:

cena diela bez DPH .............................. eur

 sadzba DPH v %

 výška DPH ...............................eur

 cena diela vrátane DPH ...............................eur

 2. Oprava poškodenej dlažby terasy v exteriéry v objekte Študentského domova Ekonóm,

 Prístavná 8, Bratislava:

cena diela bez DPH .............................. eur

 sadzba DPH v %

 výška DPH ...............................eur

 cena diela vrátane DPH ...............................eur

 3. Oprava poškodenej strechy a dažďových zvodov v Študentskom domove Horský park,

 Prokopa Veľkého 41, Bratislava:

 cena diela bez DPH .............................. eur

 sadzba DPH v %

 výška DPH ...............................eur

 cena diela vrátane DPH ...............................eur

**cena diela spolu** (uvedie sa celková cena za 3 objekty)

cena diela bez DPH .............................. eur

sadzba DPH v %

výška DPH ...............................eur

cena diela vrátane DPH ...............................eur

 4.4 Cena zohľadňuje kvalitatívne a dodacie podmienky materiálov, výrobkov a montážnych prác, zodpovedajúcich TN a všeobecne záväzným predpisom vo výstavbe.

4.5 Zmluvné strany potvrdzujú, že zhotoviteľ je/nie je platiteľom DPH a objednávateľ je platiteľom DPH.

**5. Financovanie a fakturácia**

5.1 Objednávateľ preddavok finančných prostriedkov na dielo neposkytuje.

5.2 Objednávateľ zhotoviteľovi uhradí cenu za vykonanie predmetu zmluvy na základe zhotoviteľom vyhotovenej a predloženej faktúry za vykonané práce a dodávky, doloženej súpisom vykonaných prác a dodávok a zisťovacím protokolom. Súpis musí obsahovať druh a množstvo vykonaných prác a dodávok v položkovitej skladbe rozpočtu a ich ocenenie jednotkovými cenami podľa rozpočtu. V zisťovacom protokole zhotoviteľ uvedie cenu prác a dodávok vykonaných zhotoviteľom odo dňa zahájenia prác bez DPH. Zisťovací protokol a súpisy musia byť originálne podpísané zhotoviteľom a opatrené originálnym odtlačkom pečiatky zhotoviteľa. Faktúru predloží zhotoviteľ objednávateľovi v troch vyhotoveniach, súpisy a zisťovací protokol predloží zhotoviteľ objednávateľovi v štyroch vyhotoveniach, z toho tri vyhotovenia zostávajú objednávateľovi. Objednávateľ preverí súlad vykonaných prác a dodávok podľa predloženého súpisu vykonaných prác a dodávok so skutočnosťou, s výkazmi výmer, s rozpočtom, s projektom a s touto Zmluvou. Objednávateľ odsúhlasí a potvrdí predložený súpis vykonaných prác a dodávok a vráti do piatich pracovných dní od ich predloženia podpísané zhotoviteľovi, alebo v prípade vád alebo nesúladu súpisu so skutočnosťou, s výkazmi výmer, s rozpočtom alebo s touto Zmluvou ich v rovnakej lehote vráti zhotoviteľovi spolu s faktúrou na prepracovanie s  uvedením dôvodu vrátenia, presným zadefinovaním vád alebo nedorobkov a označením položiek, u ktorých vady, nedorobky alebo nesúlad zistil. Ak objednávateľ nevráti súpis s faktúrou zhotoviteľovi do piatich pracovných dní na prepracovanie, považujú strany súpis za objednávateľom odsúhlasený. V prípade sporu platí dátum odovzdania poštovej zásielky verejnému prepravcovi. Kontrolu, odsúhlasovanie a potvrdzovanie vykonaných prác a dodávok bude vykonávať za objednávateľa technický dozor objednávateľa. Odsúhlasenie vykonaných prác a dodávok a potvrdenie ich súladu so skutočnosťou, s výkazmi výmer, s rozpočtom a s touto Zmluvou vykoná technický dozor objednávateľa tak, že podpíše zhotoviteľom vystavený súpis vykonaných prác a dodávok, opatrí ich odtlačkom pečiatky objednávateľa a dátumom ich odsúhlasenia. Lehota splatnosti faktúry je 30 dní od prevzatia faktúry objednávateľom. V prípade neoprávneného vrátenia faktúry objednávateľom má zhotoviteľ tiež právo účtovať tú istú zmluvnú pokutu, ktorá je dohodnutá v tejto zmluve pre prípad nezaplatenia faktúry objednávateľom v lehote splatnosti.

5.3 Faktúra musí obsahovať:

* meno a adresu sídla zhotoviteľa, miesta podnikania, prípadne prevádzkarne, IČO a IČ DPH zhotoviteľa,
* meno a adresu sídla objednávateľa, miesta podnikania, IČO a IČ DPH objednávateľa,
* poradové číslo faktúry,
* číslo Zmluvy a označenie časti diela,
* dátum, kedy boli práce vykonané,
* dátum vyhotovenia faktúry,
* množstvo a druh dodaného tovaru a rozsah a druh realizovaných prác,
* výšku fakturovanej čiastky bez DPH v EUR,
* sadzbu DPH alebo údaj o oslobodení od DPH,
* výšku DPH v EUR,
* označenie banky a číslo účtu zhotoviteľa uvedené v čl. 1 tejto zmluvy na ktorý sa má platba uhradiť (v tvare IBAN),
* lehotu splatnosti,
* pečiatku a podpis vystavovateľa faktúry.

5.4 Cena za zhotovenie diela bude hradená na základe odsúhlasených skutočne vykonaných prác nasledovne:

a) faktúrou vo výške 100% z celkových oprávnených výdavkov z ceny diela podľa čl.4. bod 4.2 tejto zmluvy, po ukončení preberacieho konania.

5.5 Právo na vystavenie faktúry bude mať zhotoviteľ po splnení celého predmetu Zmluvy, po jeho odovzdaní a prevzatí objednávateľom, do 10 dní po podpísaní preberacieho protokolu.

5.6 Objednávateľ môže zadržať zhotoviteľovi časť z dohodnutej ceny predmetu Zmluvy celkom s DPH až do výšky 10% do preukázania splnenia kvalitatívnych parametrov pri odovzdávaní a preberaní diela a do odstránenia všetkých nedostatkov a nedorobkov uvedených v preberacom protokole.

5.7 Objednávateľ odpočíta z  faktúry zmluvnú pokutu za nedodržanie zmluvného termínu dokončenia a odovzdania predmetu Zmluvy z dôvodov na strane zhotoviteľa.

**6. Záručná lehota, záruka za plnenie zmluvy**

6.1 Zhotoviteľ poskytne na dielo záručnú lehotu 60 mesiacov.

6.2 Záručná lehota začína plynúť dňom odovzdania a prevzatia diela bez vád a nedorobkov.

**7. Zodpovednosť za vady, zmluvné pokuty, odstúpenie od zmluvy**

7.1 Zhotoviteľ ručí za to, že predmet zmluvy bude mať počas záručnej doby a v čase odovzdania a prevzatia technické vlastnosti zhodné s požiadavkami všeobecne záväzných právnych predpisov, technických noriem, ďalej vlastnosti podľa zmluvy o dielo uzatvorenej s objednávateľom a že nebude mať vady, ktoré by bránili jeho užívaniu k určenému účelu.

7.2 Vady diela zhotoviteľ odstráni počas záručnej doby bezodplatne, bez nároku na úhradu akýchkoľvek súvisiacich nákladov (dopravné a podobne). Na odstránenie vady nastúpi zhotoviteľ najneskôr do 3 pracovných dní od uplatnenia reklamácie a vadu odstráni v takej lehote, aby nebránila riadnemu užívaniu diela.

7.3 V prípade nesplnenia zmluvnej lehoty na dokončenie a odovzdanie diela zhotoviteľ zaplatí objednávateľovi zmluvnú pokutu vo výške 0,1 % z ceny diela bez DPH za každý aj začatý deň omeškania s odovzdaním ukončeného diela.

7.4 Za omeškanie s odstránením vád, reklamovaných objednávateľom v záručnej lehote, zaplatí zhotoviteľ zmluvnú pokutu vo výške 10,- eur za každý aj začatý deň omeškania.

7.5 Ak sa objednávateľ ocitne v omeškaní s platením faktúr, môže zhotoviteľ uplatniť a objednávateľ v tom prípade zaplatí zmluvnú pokutu vo výške 0,1 % z dlžnej sumy bez DPH za každý aj začatý deň omeškania.

7.6 Postup strán v prípade odstúpenia od zmluvy upravuje § 344 a nasledujúce Obchodného zákonníka.

**8. Pracovisko, realizácia diela, odovzdanie a prevzatie diela**

8.1 Pracovisko odovzdá objednávateľ zhotoviteľovi po podpísaní zmluvy obidvomi zmluvnými stranami, ak sa zmluvné strany zápisnične nedohodnú inak.

8.2 Zhotoviteľ uvoľní pracovisko ku dňu odovzdania a prevzatia diela.

8.3 Ostatné podmienky realizácie budú spresnené v zápise o odovzdaní pracoviska.

8.4 Zhotoviteľ zodpovedá za bezpečnosť a ochranu zdravia osôb, požiarnu ochranu a bude udržiavať čistotu a poriadok na pracovisku.

8.5 Zhotoviteľ bude počas realizácie diela dodržiavať hygienické a ostatné platné predpisy záväzné pri realizácii diela.

8.6 Zhotoviteľ zabezpečí odvoz demontovaného materiálu, vybúraných hmôt a odpadu na skládky pre tento účel určené.

8.7 Zhotoviteľ zodpovedá za čistotu a poriadok na pracovisku a priestoroch dotknutých jeho činnosťou.

8.8 O prevzatí diela bude vyhotovený preberací protokol.

8.9 Zhotoviteľ odovzdá najneskôr pri odovzdaní ukončeného diela všetky doklady o kvalite použitých výrobkov a materiálov, certifikáty, záručné listy a pod.

**9. Záverečné ustanovenia**

9.1 Táto zmluva nadobúda platnosť po jej podpísaní štatutárnymi zástupcami oboch zmluvných strán a účinnosť po jej zverejnení podľa platných predpisov.

9.2 Nedeliteľnou súčasťou Zmluvy o dielo je:

 príloha č. 1 - Špecifikácia prác a dodávok – rozpočet

 príloha č. 2 - Kalkulačný vzorec

 príloha č. 3 - Zoznam subdodávateľov a podiel a rozsah subdodávok (predkladá ak sú, alebo bude so skutočným stavom uvedené, že ku dňu uzavretia zmluvy dodávateľ nezadáva žiadnu časť zákazky podľa zmluvy žiadnemu subdodávateľovi) doplní úspešný uchádzač.

9.3 Vzťahy neupravené touto zmluvou o dielo sa budú riadiť ustanoveniami Obchodného zákonníka a ostatných všeobecne záväzných právnych predpisov.

9.4 Zmluva je vyhotovená v  piatich (5) rovnopisoch, z toho tri (3) pre objednávateľa a dve (2) pre zhotoviteľa.

9.5 Zhotoviteľ súhlasí so zverejnením zmluvy.

9.6 Zhotoviteľ dodá najneskôr do jedného pracovného dňa po podpise zmluvy znenie zmluvy vrátane príloh vo formáte PDF s možnosťou vyhľadávania alebo ako dokument WORD (nepodpísaná zmluva) pre zverejnenie zmluvy v Centrálnom registri zmlúv vedenom úradom vlády SR.

9.7 Zmluvné strany prehlasujú, že túto zmluvu pred jej podpísaním prečítali, že bola uzavretá po vzájomnej dohode, podľa ich slobodnej vôle, určite, vážne a zrozumiteľne, nie v tiesni za nápadne nevýhodných podmienok. Autentičnosť zmluvy potvrdzujú svojimi podpismi.

V ................... dňa................... V Bratislave dňa…….............

Zhotoviteľ Objednávateľ:

 prof. Ing. Ferdinand Daňo, PhD.

rektor Ekonomickej univerzity v Bratislave